b'\n_START_ARTICLE_\nLouis Lucien Bonaparte\n_START_PARAGRAPH_\nLouis Lucien Bonaparte (Grimley, Worcestershire, Engleska, Fano, Italija, 4. sije\xc4\x8dnja 1813. - 3. studenog 1891.), francuski jezikoslovac i filolog. _NEWLINE_Bio je sin Napoleonova brata Luciena (1775.-1840.) i njegove druge supruge, Alexandrine de Bleschamps (1778.-1855.). Jedan je od najzna\xc4\x8dajnijih jezikoslovaca baskijskog jezika \xc4\x8dije je istra\xc5\xbeivanje me\xc4\x91u najve\xc4\x87im dijelom njegova opusa._NEWLINE_Louis-Lucien Bonaparte ro\xc4\x91en je u Engleskoj pukim slu\xc4\x8dajem. Godine 1810. njegov otac Lucien bio je zadr\xc5\xbean na moru od strane Britanaca na svom putu u egzil u Ameriku, uslijed prekida odnosa sa svojim bratom Napoleonom. Interniran u Engleskoj Lucien je mogao kupiti Thorngrove, ku\xc4\x87u blizu Worcestera te je tamo  Louis-Lucien  ro\xc4\x91en  4. sije\xc4\x8dnja 1813.  Boravak njegove obitelji u Engleskoj je bio kratak te su se 1814. vratili u Italiju._NEWLINE_Nakon pada njegova brati\xc4\x87a Napoleona III. 1870. godine, vratio se u Veliku Britaniju. U\xc4\x8denjak i putnik, tako\xc4\x91er je doprinosio u kemiji, mineralogiji i lingvistici._NEWLINE_Louis Lucien Bonaparte umro je u Fanu, Italija. Pokopan je na rimokatoli\xc4\x8dkom groblju Svete Marije u Kensal Greenu._NEWLINE_U posjetu Baskiji, Bonaparteu je pomagalo nekoliko osoba, me\xc4\x91u kojima izme\xc4\x91u ostalog, carinski kapetan Jean Duvoisin, Fray Antonio Jos\xc3\xa9 Uriarte, otac Jose Samper, Mariano Mendigatxa, Prudencio Hualde, Klaudio Otaegi,otac Ibarnegarai , kanonik Zuberoe i otac Emmanuel Intxauspe Udabe Joan Eloi._NEWLINE_Njegova klasifikacija narje\xc4\x8dja baskijskog jezika se jo\xc5\xa1 uvijek koristi._NEWLINE_Bonaparte je tako\xc4\x91er podupirao prijevod Evan\xc4\x91elja po Mateju na galicijski jezik (Evanxeo San Mateo). Ovaj zadatak je prvi put izveo Vincent Turner , ali Bonaparte ga je smatrao previ\xc5\xa1e \xc5\xa1panjolskim (kastilskim) i kona\xc4\x8dno zadatak je obavio  Jose Sanchez Santa Maria. To je objavljeno u Londonu 1861. pod naslovom "Komparativna zapa\xc5\xbeanja o izgovoru Galicije, Asturije, \xc5\xa1panjolskom i portugalskom jeziku." Podupirao je i prijevod Evan\xc4\x91elja po Mateju na asturijski jezik, koji je izradio Manuel Fern\xc3\xa1ndez de Castro godine 1871._NEWLINE_Louis Lucien je prou\xc4\x8davao  narje\xc4\x8dja engleskog, talijanskog, sardinijskog i albanskog jezika._NEWLINE_Prijavio je Williama Prycea za to \xc5\xa1to je plagirao istra\xc5\xbeivanja Edwarda Lhuyda iz kornijskog i ostalih keltskih jezika.'